
Google-alkalmazások az anyanyelvi órán

Az új technikai eszközök forradalma elkezdődött, az oktatásban is jelen van. Új paradigmák szükségesek az átalakuló oktatásban. A 2013-ban bevezetésre kerülő Nemzeti Alaptantervben megfogalmazódik az igény a digitális technikák iskolákban való alkalmazására. Cél, az oktatási folyamat során megismertetni a tanulókkal azokat az eszközöket, digitális technikákat, amelyeket az iskolából kikerülve alkalmazni tudnak.
A dolgozat célja, hogy bemutasson olyan digitális technikára épülő, a tanórán előforduló alkalmazásokat, amelyek bárki számára hozzáférhetőek, és sokak számára ismertek.Hogyan valósítható meg Google-alkalmazásokkal egy anyanyelvi óra?
A dolgozat első részében, áttekintés olvasható a megváltozott tanulási környezet hatásairól, az IKT forradalom megvalósulási nehézségeiről, az anyanyelvi nevelés kiemelt szerepéről.
A dolgozat második egységében, egy empirikus kutatás részletei kerülnek bemutatásra, amely a Google-alkalmazások anyanyelvi órán való előfordulását vizsgálja.
A dolgozat további részében gyakorlati példák találhatóak a Google-alkalmazásokkal. Konkrét példák, óratervek jelennek meg, a Google-alkalmazások felhasználásával.

